Levor Pedersen

Levor Pedersen (født 21. november 1874 i Ål i Hallingdal, død 10. mai 1956 i Hønefoss) var en norsk næringsdrivende og politiker for Arbeiderpartiet.

Pedersen begynte i smedlære, men kom seinere i arbeid ved Thornes Teglverk i Hønefoss. Fra 1912 var han forretningsfører for trygdekassen i Norderhov. I 1927 overtok han Hønefoss teglverk.

Han var medlem av Norderhov herredsstyre fra 1906 til 1930 og hadde også ei rekke andre kommunale og fylkeskommunale verv.

I to perioder, fra 1913 til 1918, var han valgt som vararepresentant til Stortinget for Ringerike krets i Buskerud amt. I 1918 møtte han ei tid for Christoffer Hornsrud.

Referanser 

Lokalpolitikere i Norderhov
Ap-politikere i Buskerud
Personer fra Ål kommune